Geld kan nie SA se probleme oplos – Motsepe | Nuus24
Geld kan nie SA se probleme oplos – Motsepe
Johannesburg – Geld alleen kan nie Suid-Afrika se probleme oplos nie, het Patrice Motsepe, stigter van African Rainbow Minerals, gesê.Die miljardêr-sakeman het Woensdag aangekondig dat hy die helfte van sy rykdom aan die Motsepe-stigting gaan skenk.Motsepe het gesê die mees effektiewe manier om werkloosheid en armoede aan te spreek, is om 'n sake-omgewing te skep wat wêreldwyd mededingend en aantreklik is vir die private sektor, berig Eyewitness News."Ons wil nie hê Afrika moet vir ewig 'n kontinent van liefdadigheid, 'n kontinent van skenkings, wees nie. Ons wil hê Afrika moet selfonderhoudend wees."Die sakeman het gesê sy skenking sal aangewend word om te help om Suid-Afrika 'n beter plek te maak."Mense in my posisie het 'n reuse-verantwoordelikheid teenoor Suid-Afrikaners wat minderbevoorreg is."Motsepe sal met kerk- en tradisionele leiers, asook verskeie liefdadigheidsorganisasies vergader om te besluit waarheen die geld gaan.– Volg Nuus24 op Twitter
Lees meer oor: patrice motsepe VOLGENDE OP NUUS24X